98/418/EY: Komission päätös, tehty 30 päivänä kesäkuuta 1998, eräistä Ugandasta, Keniasta, Tansaniasta ja Mosambikista peräisin tai lähtöisin olevia kalastustuotteita koskevista suojatoimenpiteistä tehdyn päätöksen 98/84/EY kumoamisesta ja Ugandasta, Keniasta ja Mosambikista peräisin tai lähtöisin olevien kalastustuotteiden terveystodistuksen muuttamisesta (tiedoksiannettu numerolla K(1998) 1848) (ETA:n kannalta merkityksellinen teksti)



Virallinen lehti nro L 190 , 04/07/1998 s. 0053 - 0054



KOMISSION PÄÄTÖS, tehty 30 päivänä kesäkuuta 1998, eräistä Ugandasta, Keniasta, Tansaniasta ja Mosambikista peräisin tai lähtöisin olevia kalastustuotteita koskevista suojatoimenpiteistä tehdyn päätöksen 98/84/EY kumoamisesta ja Ugandasta, Keniasta ja Mosambikista peräisin tai lähtöisin olevien kalastustuotteiden terveystodistuksen muuttamisesta (tiedoksiannettu numerolla K(1998) 1848) (ETA:n kannalta merkityksellinen teksti) (98/418/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 19 artiklan, sekä katsoo, että eräistä Ugandasta, Keniasta, Tansaniasta ja Mosambikista peräisin tai lähtöisin olevia kalastustuotteita koskevista suojatoimenpiteistä ja päätöksen 97/878/EY (3) kumoamisesta 16 päivänä tammikuuta 1998 tehty komission päätös 98/84/EY hyväksyttiin, koska näissä maissa oli kehittymässä koleraepidemia, kolmansista maista lähtöisin olevien kalastustuotteiden, joista ei ole vielä tehty erityistä päätöstä, terveystodistukset on otettu käyttöön komission päätöksellä 95/328/EY (4), Ugandan, Kenian, Tansanian ja Mosambikin toimivaltaiset viranomaiset ovat antaneet asianmukaiset takeet; sen vuoksi päätös 98/84/EY olisi kumottava, kalastustuotteiden tuontiin Ugandasta, Keniasta, Tansaniasta ja Mosambikista on sovellettava terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (5), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, säännöksiä, ihmisravinnoksi tarkoitettujen kalastustuotteiden parissa työskentelevien henkilöiden terveystarkastuksiin on kiinnitettävä erityistä huomiota, niin kuin on säädetty direktiivin 91/493/ETY liitteessä olevan III luvun II kohdan B alakohdassa; tämän vuoksi Ugandasta, Keniasta ja Mosambikista tuotavien kalastustuotteiden yhteydessä olevaan terveystodistukseen on tarpeen lisätä erityismaininta, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 98/84/EY 1 päivästä heinäkuuta 1998. 2 artikla Päätöksen 95/328/EY liitteessä vahvistetun terveystodistuksen, joka on Ugandasta, Keniasta ja Mosambikista peräisin tai lähtöisin olevien kalastustuotelähetysten yhteydessä, IV kohta on täydennettävä seuraavalla alakohdalla: "3. jokaiseen edellä kuvattujen kalastus- tai vesiviljelytuotteiden parissa työskentelevään ja/tai niitä käsittelevään henkilöön on asianmukaisella tavalla sovellettu neuvoston direktiivin 91/493/ETY liitteen III luvun II kohdan B alakohdassa säädettyä terveyden valvontaa." 3 artikla Tämä päätös on osoitettu kaikille jäsenvaltioille. Tehty Brysselissä 30 päivänä kesäkuuta 1998. Komission puolesta Franz FISCHLER Komission jäsen (1) EYVL L 373, 31.12.1990, s. 1 (2) EYVL L 162, 1.7.1996, s. 1 (3) EYVL L 15, 21.1.1998, s. 43 (4) EYVL L 191, 12.8.1995, s. 32 (5) EYVL L 268, 24.9.1991, s. 15